hu hu hu pl ms hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu en hu hu it hu hu hu da hu hu hu hu en hu hu en en ms hu en en hu hu hu hu hu hu hu hu hu hu hu hu hu hu hu
— Main Menu —Főoldal Magunkról Utak - Ausztrália - Új-Zéland - Ausztrália és Új-Zéland Képek - Ausztrália látnivalók és szállások - Új-Zéland látnivalók és szállások Ajánlatkérés Hírlevél
Az Ausztrália Neked egyedi és különleges megoldást kínál azoknak, akik egy ausztráliai vagy új-zélandi utazást terveznek vagy álmodoznak róla.
Egy ilyen utazás meglehetősen komplex és a hazai, európai szokásoktól sok esetben igen eltérő. A megfelelő helyismeretek hiányában nagyon nehéz, valamint idő és energiaigényes egy ilyen út önálló megszervezése és megvalósítása.  Sokan vagytok úgy, hogy egy előre összeállított,  kötött programos csoportos utazásra nem szívesen mennétek el, arról nem is beszélve hogy általában ezek az utak sokkal drágábbak. Az Ausztrália Neked segít abban, hogy hihetetlen árakon egy személyes preferenciád szerinti, jól megszervezett, minőségi utazáson tudj részt venni.
Mi az amire számíthatsz az Ausztrália Nekedtől?
Nagyon jól felépített élménydús, tartalmas utazási javaslatokat állítunk össze, majd szabjuk teljesen személyre  az igényeidnek megfelelően
Álmaid útját olyan áron valósítjuk meg, amire valószínűleg nem is gondoltál volna
Programtervezetet, útvonaltérképeket, útleírást és számtalan hasznos tippet kapsz tőlünk
Nincs kockázatod, az út árát nem nekünk fizeted, minden közvetlenül a Te nevedre kerül a világ vezető szolgáltatóinál
Levesszük a válladról azt a hatalmas mennyiségű munkát és utánajárást ami az egyéni szervezéssel jár
Személyesen vagy Skype-on keresztül találkozunk, átbeszélünk minden részletet az utazással kapcsolatosan
A Ti preferenciátok és a mi javaslataink alapján közösen végezzük el a foglalásokat
A legszuperebb ár-érték arányú szállásokat fogjuk javasolni, ideális elhelyezkedéssel
A foglalások után és az utazásod alatt is fordulhatsz hozzánk kérdésekkel
Hogyan működik az Ausztrália Neked tanácsadás?
Mi a következő lépés?
Az Ausztrália Neked bemutatkozás után a weboldalunkon válaszd ki azt az utazást, ami leginkább közel áll az elképzeléseidhez
Mi ingyenesen készítünk Neked egy részletes ajánlatot a választott utazás kapcsán, amelyet tudunk finomítani a pontosabb igényeidnek megfelelően
Amennyiben szimpatikus az ajánlat, akkor időpont egyeztetést követően egy személyes találkozón átbeszéljük az utazás részleteit, változtatási igényeket
A találkozón közösen foglaljuk le a repülőjegyeket, szállásokat illetve a választott utazás függvényében autóbérlést, hajóút foglalást is intézünk
Nincs kockázatod, az út árát nem nekünk fizeted, minden közvetlenül a Te nevedre kerül a világ vezető szolgáltatóinál
Az Ausztrália Neked tanácsadás által nem csak a foglalások során hanem az ott tartózkodás alatt is sokat tudtok spórolni
A tanácsadói díjunk a választott és lefoglalt utazás ára után számolódik – mértéke 12%.  Tanácsadásról szóló számlát kapsz attól az egyéni vállalkozótól aki a legprofibb a Te utad megszervezésében.
Nagyobb létszámok esetében egyedi kedvezmény jár.
Ismerjétek meg az Ausztrália Neked csapatát!
Andi és Zoli vagyunk Ausztráliából, Sydney-ből, röviden AZ Ausztrália. Egy 6 és fél hónapos közös ázsiai hátizsákos túra után úgy éreztük, hogy nem állt le a vezérhangya a lábunkban, és még mennünk kell, világot kell látnunk. Eredetileg kalandvágytól vezérelve utaztunk 2013-ban Ausztráliába, Sydney-be. Diákvízummal érkeztünk az országba, végigjártuk a szamárlétrát a legalsó fokról kezdve, majd rekord idő alatt, 2016-ban megszereztük a hőn áhított letelepedési engedélyt.
Az Ausztráliába érkezésünk kezdetétől terveztük, hogy körbeutazzuk a kontinenst, amit 2017-ben meg is tettünk: egy általunk felkészített terepjáró lakókocsival 29 000 km-t vezettünk 4 hónap alatt és mélységeiben ismertük meg ezt a csodálatos országot. Immár kettős, magyar-ausztrál állampolgárként szeretnénk másoknak, Nektek is megmutatni, ennek a valóban egyedülálló kontinensnek a különleges természeti adottságait, így az Amerika Neked csapatával karöltve elindítottuk az Ausztrália Neked utazási tanácsadói weboldalt, szolgáltatást.
6 évnyi ausztrál tapasztalatunkat tudjuk Veletek megosztani, segíteni abban, hogy biztonságosan, anyagilag kedvezően és felejthetetlen élményekkel gazdagodva utazzatok lent délen, azaz “Down Under”. Amennyiben szeretnétek ízelítőt kapni ausztrál kalandjainkból, nézzetek rá a blogunkra (azausztralia.blog.hu), a Facebook (www.facebook.com/azausztralia) vagy az Insta oldalunkra (https://www.instagram.com/az_traveling/).
Sokadik éve jártam Ázsia és Afrika távoli és rejtett tájait, talán már túl voltam az ötvenedik bebarangolt országon is, amikor eldöntöttem, hogy megnézem milyen lehet “a világ végén” ébredni. Mióta 2008-ban először léptem Új-Zéland, majd Ausztrália távoli földjére, jártam ott idegenvezetőként magyar csoportokat kísérve, családi nyaraláson és egyéni felfedezőúton is. Legutóbb idén tavasszal tértem vissza a Déli félteke e lenyűgöző szépségű tájaira – immáron az Ausztrália Neked útjai előkészítésén dolgozva.
Tapasztalt utazóként vallom, hogy aki rá tud szánni 2-3 hetet, annak látnia kell Új-Zéland és Ausztrália vadregényes hegyeit, kristálytiszta tavait, lenyűgöző fjordjait, a színes gejzíreket, a vöröslő sivatagot és a végtelen óceánpartot. Semmihez sem hasonlítható élmény, amikor először pillantunk meg sziklákon sütkérező fókákat és pingvineket, az út mentén ugráló kengurut, vagy a lombok között sziesztázó koalát. Bár a városok kulturális arculata európaiként akár ismerős is lehet, e távoli világok hangulata mégis rendkívül különleges: kiváltképp ha részt vehetünk egy maori ünnepségen, vagy megértjük az őslakos ausztrál művészetet. Útjaim során olyan programokat, ötleteket és tippeket gyűjtöttem össze, melyek a világhírű látnivalók mellett ezeknek a rejtett ínyencségeknek a megismerésében is segítségetekre lehet.
A természeti látnivalók szépségén és a kulturális egzotikumon túl, ami mégis leginkább megfogott, az Új-Zéland és Ausztrália mindennapi barátságossága, rendkívüli közvetlensége – a lazaság egyfajta bája. Olyan “minden-OK” érzés ez, amit tényleg csak a “világ végén” járva érezhet az utazó.
Kövess az Ausztrália Neked oldalát Facebookon!
Sydney-Melbourne road trip (17 nap)
Sydney-Brisbane road trip (17 nap)
Nyugat-Ausztrália kincsei (18 nap)
Keleti part csodái (15 nap)
Ausztrália és Új-Zéland legjei (19 nap)
Ausztrália és Új-Zéland túra (15 nap)
Új-Zéland Road Trip (23 nap)
Best of Új-Zéland (20 nap)
Ausztrália Ausztrália és Új-Zéland Új-Zéland
Szerzői Jogvédelem alatt! @ Ausztrália Neked 2019